На основу члана 39. став (2) тачка 6) Закона о локалној самоуправи (,,Службени гласник Републике Српске“, број: 97/16), члана 38. став 2. Закона о уређењу простора и грађењу („Службени гласник Републике Српске“, број: 40/13, 106/15 и 3/16) и члана 39. став (2) тачка 6) Статута Града Бијељина (,,Службени гласник Града Бијељина“, број: 9/17), Скупштина града Бијељина на својој 16. сједници одржаној дана 27. марта 2018. године, донијела је

**О Д Л У К У**

**О УСВАЈАЊУ ПРОСТОРНОГ ПЛАНА ГРАДА БИЈЕЉИНА**

I

Усваја се Просторни план Града Бијељина.

II

Просторни план Града Бијељина садржи текстуални и графички дио.

1. Текстуални дио плана састоји се од сљедећих поглавља:

* Уводни дио,
* Стање организације, уређења и коришћења простора,
* Потребе, могућности и циљеви организације, уређења и коришћења простора,
* План организације, уређења и коришћења простора-пројекција изградње и уређења простора,
* Одредбе и смјернице за спровођење плана.

1. Графички дио плана састоји се од сљедећих графичких прилога:
   1. Карте стања

* Инжењерско-геолошка карта,
* Карта намјене простора,
* Карта мреже насеља и инфраструктурних система,
* Карта катастарске општине,
* Карта насељених мјеста и мјесних заједница,
* Карта о броју становника према попису из 2013. године,
* Карта броја становника 1953-2013. година,
  1. Карте планираног рјешења
* Основна намјена површина,
* Карта грађевинског и ванграђевинског земљишта,
* Карта мреже насеља и центара,
* Карта инфраструктурних система,
* Карта заштићених простора са зонама заштите и мјерама за заштиту,
* Карта спровођења плана.

III

Носилац израде Просторног плана Града Бијељина је било Ј.П. „Дирекција за изградњу и развој града“ Д.О.О. Бијељина, и исти су план израдили у марту 2018. године.

IV

О спровођењу ове Одлуке стараће се Одјељење за просторно уређење Градске управе Бијељина.

V

Ова Одлука ступа на снагу осмог дана од дана објављивања у „Службеном гласнику Града Бијељина“.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-022-17/18 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 27. март 2018. године |  |  |
|  |  | Славиша Марковић, с.р. |
|  |  |  |